# Ամառային օլիմպիական խաղեր 2004[խմբագրել | խմբագրել կոդը]

|  |
| --- |
|  |
|  |
| Տեսակ | Summer Olympic Games edition? |
| Հյուրընկալող քաղաք |  Աթենք, Հունաստան |
| Երկիր |  Հունաստան |
| Բացում | 2004 թ. օգոստոսի 13 |
| Ջահակիր | Նիկոլաս Կակլամանակիս |
| Երդվեց | Զոի Դեմոսխակի |
| Բացեց | Կոնստանտինոս Ստեֆանոպուլոս |
| Փակում | 2004 թ. օգոստոսի 29 |
| Մարզադաշտ | Օլիմպիական մարզադաշտ |
| Կազմակերպիչ | Athens 2004 Organising Committee for the Olympic Games? |
| Մարզիկներ | 10625 |
| Մասնակից երկրներ | 201 |
| Մեդալներ | 301 մեդալ 28 սպորտաձևերում |
| Նախորդ | Ամառային Օլիմպիական խաղեր 2000 |
| Հաջորդ | Ամառային Օլիմպիական խաղեր 2008 |
| Կայք | olympics.com/en/olympic-games/athens-2004​(անգլ.) |
|  2004 Summer Olympics Վիքիպահեստում |

**Ամառային XXVIII օլիմպիական խաղերը** (պաշտոնական **XXVIII Օլիմպիական խաղեր**), տեղի են ունեցել Հունաստանի մայրաքաղաք Աթենքում 2004 թ-ի օգոստոսի 13-ից օգոստոսի 29-ը։ Մրցումներին մասնակցեցին 10 625 սպորտսմեններ 201 երկրներից։ Խաղարկվել են 301 կոմպլեկտ մեդալներ 28 սպորտաձևերից։ Օլիմպիական խաղերին այցելել են3 875 479 մարդ։

### Քաղաքի ընտրություն

Աթենքը ընտրվել է Խաղերի անցկացման վայր ՄՕԿ-ի (Միջազգային օլիմպիական կոմիտե) 106-րդ սեսիայի ընթացքում, որը տեղի է ունեցել Լազանյայում 1997 թվականի սեպտեմբերի 5-ին։ Բացի Աթենքից հայտ էին ներկայացրել Հռոմը, Քեյփթաունը, Ստոքհոլմը, Բուենոս Այրեսը, իսկ Սանկտ Պետերբուրգը հանեց նախնական ներկայացված հայտը։

|  |  |  |  |  |  |  |
| --- | --- | --- | --- | --- | --- | --- |
| **Քաղաք** | **Երկիր** | **1-ին ռաունդ** | **2-րդ ռաունդ** | **3-րդ ռաունդ** | **4-րդ ռաունդ** | **5-րդ ռաունդ** |
| Աթենք |  Հունաստան | **32** | — | **38** | **52** | **66** |
| Հռոմ |  Իտալիա | 23 | — | 28 | 35 | 41 |
| Քեյփթաուն |  Հարավային Աֆրիկա | 16 | **62** | 22 | 20 | — |
| Ստոքհոլմ |  Շվեդիա | 20 | — | 19 | — | — |
| Բուենոս Այրես |  Արգենտինա | 16 | 44 | — | — | — |

### Օլիմպիադայի նախապատրաստություններ

2004 թվականի նոյեմբերի 13-ին Հունաստանը հաշվարկեց Օլիպիադայի ծախսերը, որը կազմեց 8,954 մլրդ եվրո (մոտ 11,2 մլրդ դոլար)։ Ծախսերի մեջ ներառված չէին խաղերի համար կառուցված շինությունների, անվտանգության ապահովման ծախսերը, որը կազում էր 1,08 մլրդ եվրո (1,35 մլրդ դոլար)։
NBC Universal հեռուստաընկերությունը վճարել էր ՄՕԿ-ին 793 մլն դոլար ԱՄՆ-ում հեռարձակման իրավունքի համար։ NBC Universal-ի բոլոր հեռուստաալիքներով (NBC, CNBC, MSNBC, Bravo, USA Network & Telemundo) շաբաթվա 7 օրերի ընթացքում 24 ժամյա հեռարարձակում էր իրականացվում։
Վախենալով ահապեկչական գործողություններիվ, Հունաստանը մեծացրեց Օլիմպիական խաղերի անվտանգության համար նախատեսված ծախսերը մինչև 970 մլն եվրո (1,2 մլրդ դոլար)։ Մոտ 70000 ոստիկանության աշխատակիցներ հսկում էին Աթենքը։

### Բացման արարողություն

Օլիմպիադայի բացման արարողությունը տեղի ունեցավ 2004 թվականի օգոստոսի 13-ին։ Արարողության բեմադրիչն էր ռեժիսոր և խորիոգրաֆ Դիմիտրիս Պապաիոնին։
Միջոցառման առաջին մասում դաշտը իրենից ներկայացնում էր մեծ ջրային տարածք` լիճ, որի վրա տեղի էր ունենում թատերականացված ներկայացում։ Երկրորդ մասում ջուրը բաց թողնվեց և սկսվեց մասնակից-երկրների շքերթը, որը ուղեկցվում էր Թիեստոի կենդանի ելույթով։ Երրորդ` պաշտոնական մասում, XXVIII ամառային օլիմպիական խաղերը հայտարարվեցին բացված և բարձրացվեց ՄՕԿ-ի դրոշը։ Չորրորդ` կուլմինացիոն մասում վառվեց Օլիմպիական կրակը և տոնական հրավառություն։

## Ծանոթագրություններ